
Macron, Scholz si Tusk se intanesc astazi la Berlin pentru a transa diferentele de 
opinie cu privire la implicarea membrilor NATO itn Ucraina. 


"Exista doua razboaie in desfasurare in acest moment in Europa. Unul intre 
Putin si Occident in Ucraina, celalalt intre Franta si Germania”, sustine 
colonelul american Jonathan Sweet. Pe scurt, Macron a preluat din zbor rolul de 
lider al coalitiei europene anti-Putin, iar acum este extrem de nemultumit de 
implicarea "“neadecvata” a lui Scholz. Si asta desi Berlinul a contribuit la efortul 
de razboi cu sume de cateva ori mai mari decat Parisul. 


Disensiunile sunt legate de binecunoscuta reticenta fata de trimiterea pe front a 
rachetelor nemtesti Taurus, dar si de opozitia ferma a Berlinului cu privire la 
dislocarea trupelor proprii in Ucraina. 


Legislativul francez a votat zilele trecute acordul de securitate pe 10 ani al lui 
Macron cu Kievul, care “include angajamente din partea Parisului de a livra 
mai multe categorii de arme, de a antrena soldati si de a trimite Ucrainei 
armament si munitii de pana la 3 miliarde de euro in 2024”. Proiectul a trecut 
cu 372 de voturi pentru, 99 impotriva si 101 abtineri, moment tocmai nimerit ca 
premierul francez Gabriel Attal sa bata campii cu gratie: "O victorie a Rusiei in 
Ucraina constituie un risc concret, tangibil si direct pentru viata de zi cu zi 
a francezilor. Daca Ucraina pierde, pierd si francezii’. 


Daca Atall s-a referit la fabrica Renault din Rusia sau la alte afaceri cu capital 

francez, pierderea poate fi trecuta deja in contabilitate. lar daca a batut unele 
apropouri la situatia din coloniile africane, mult mai indicat ar fi sa-l intrebe pe 
amicul Joe Biden cum s-au schimbat acolo polii de putere. 


Altfel, este ridicol cum politicieni patetici de la Paris, Londra si Berlin incearca din 
rasputeri sa-i sensibilizeze pe cetateni cu privire la gravitatea momentului si la 
pericolul care planeaza asupra Europei, daca Doamne fereste Moscova s-ar 
impune in Ucraina. Europenii refuza sa constientizeze pe deplin “amenintarea 
existentiala” pe care Putin o reprezinta pentru modul lor de viata si chiar 
libertatea lor. Eventuala intimidare economica si militara a Rusiei (daca nu cumva 
chiar dominatia clara) ar reprezinta suficiente motive pentru ca simplii cetateni 
sa se mobilizeze sub aripa lui Macron si sa-i infranga pe barbarii din Est. Cum 
anume sa-i infranga? lata o intrebare foarte grea. 


Macron si Tusk au sustinerea deplina a premierului britanic Sunak in continuarea 
conflictului inclusiv prin trimiterea de trupe in Ucraina (chiar daca pe moment 
Londra si Washington neaga vehement - am mai vazut astfel de atitudini cand s- 
a pus problema tancurilor, a avioanelor si a rachetelor cu raza lunga). Polonezii si 
francezii, asistati din umbra de britanici si americani, vor incerca astazi sa-i 
spulbere lui Scholz orice temeri cu privire la implicarea si mai puternica a 
Germaniei in teatrul de razboi. 


De altfel, merita subliniat ca celebra tele-conferinta a generalilor nemti ar fi putut 
fi interceptata chiar de catre serviciile secrete de la Washington, dat flind ca 
armata lui Scholz foloseste un soft de comunicare de productie americana. lar 
livrarea fisierului audio catre Kremlin s-ar fi vrut a fi dovada suprema a 
neimplicarii Pentagonului in deciziile Germaniei cu privire la continuarea 
razboiului din Ucraina. Ramane de vazut daca Moscova 0 va considera ca atare 
sau doar o gluma neinspirata. 


Conflictul dintre Franta si Germania ar trebui sa se incheie cu infrangerea 
Berlinului, dupa cum arata campul de lupta, urmand ca Macron - acest mic 
Napoleon iluminat al secolului XXI - sa mentina initiativa pe continent indiferent 
de ce se intampla in Congresul american sau la alegerile pentru Casa Alba. 

